C 334/142
HR
Službeni list Europske unije
1.9.2022.
(24)
Obrazovni ishodi u Mađarskoj ispod su prosjeka Uniji.
Osnovne vještine djece do 15 godina starosti znatno su ispod prosjeka Unije i regija te su se tijekom posljednjeg desetljeća smanjile.
Suprotno europskim trendovima, rano napuštanje školovanja nije se poboljšalo tijekom posljednjeg se desetljeća: iznosilo je 12,0 % u 2021., što je iznad prosjeka Unije od 9,7 %.
Rano napuštanje školovanja veće je u najslabije razvijenim okruzima i šest puta veće među Romima nego kod neromskog stanovništva.
Udio osoba u dobi od 25 do 34 godine sa završenim tercijarnim obrazovanjem porastao je od 2010., ali je i dalje među najnižima u Uniji.
Sudjelovanje u obrazovanju odraslih tek je nešto iznad polovine prosjeka Unije.
Digitalne vještine nedostatne su, posebno među siromašnijim osobama.
U dvama najnižim dohodovnim kvartilima samo 13 % i 18 % Mađara posjeduje barem osnovne digitalne vještine, što je među najnižim postocima u Uniji.
Učenici u nepovoljnom položaju imaju male izglede za ulazak u programe višeg obrazovanja.
Nejednakost u obrazovanju smanjuje prilike za socijalnu mobilnost.
Niska učinkovi­ tost i pravičnost u školskom sustavu vjerojatno su povezane s niskom razinom autonomije kurikuluma, nedo­ statkom socioekonomske raznolikosti u školama i niskim plaćama nastavnika.
Nedostatak nastavnika sve je veći problem.
Iako skupni pokazatelji, kao što su omjer nastavnika i učenika, ne upućuju na akutni nedostatak, detaljnija analiza pokazuje da postoji manjak nastavnika za određene predmete, kao što su matematika, prirodo­ slovni predmeti i strani jezici.
Manjak nastavnika povezan je i s rascjepkanošću školskog sustava jer polovinu svih osnovnih škola i ustanova nižeg sekundarnog obrazovanja pohađa manje od 150 učenika.
Škole s velikim udjelom učenika u nepovoljnom položaju posebno su pogođene nedostatkom kvalificiranih nastavnika.
Više od polovine osoba koje su završile obrazovanje za učitelje i nastavnike odabralo je druge karijere zbog velikog radnog opterećenja i niskih plaća, posebno na početku karijere.
Nadalje, zbog centraliziranog upravljanja školama ravnatelji imaju ograničenu autonomiju i alate za poboljšanje kvalitete poučavanja.
(25)
Rezultati u području zdravlja zaostaju za većinom drugih država članica, što je odraz nezdravog načina života i ograničene učinkovitosti zdravstvene skrbi.
Pušenje, pretjerana konzumacija alkohola i pretilost među najrašireni­ jima su u Uniji.
Mađari su u Uniji među najizloženijima riziku prerane smrti zbog loše kvalitete zraka.
Broj smrtnih slučajeva koji se mogu izbjeći jedan je od najvećih u Uniji, djelomično zbog neodgovarajućih preventivnih zdrav­ stvenih pregleda i upravljanja primarnom skrbi.
Postoje znatne socioekonomske razlike u pristupu kvalitetnoj skrbi zbog znatnog manjka zdravstvenog osoblja, posebno liječnika opće prakse i medicinskih sestara.
Bolnička mreža rascjepkana je i ima velik broj bolničkih kreveta.
Mađarski pacijenti provode najviše vremena u bolnicama u Uniji jer je broj jednodnevnih kirurških zahvata i dalje nizak u usporedbi s prosjekom Unije.
Nedavne reforme potaknule su liječnike opće prakse na suradnju, čime bi se trebalo poboljšati pružanje usluga.
Poduzete su znatne mjere kako bi se iskorijenilo novčano nagrađivanje liječnika od strane pacijenata i riješio problem manjka liječnika.
(26)
Nedostatni neovisni mehanizmi kontrole i uske veze između politike i određenih poduzeća predstavljaju plodno tlo za korupciju.
U slučaju ozbiljnih optužbi sustavno nedostaju odlučne mjere za pokretanje istrage i kazneni progon predmeta korupcije koji uključuju visoke dužnosnike ili njihove najbliže suradnike.
Odgovornost za odluke o obustavi istraga i dalje izaziva zabrinutost jer ne postoje učinkoviti pravni lijekovi protiv odluka tužiteljstva o odustajanju od kaznenog progona navodnih kaznenih djela.
Smanjivanje mogućnosti građanskog nadzora u kontekstu ograničenja slobode medija, neprijateljsko okruženje za organizacije civilnog društva i učestali izazovi u pogledu primjene pravila o transparentnosti i pristupu javnim informacijama dodatno oslabljuju okvir za borbu protiv korupcije.
Vlada je u prosincu 2021.
odgodila provedbu većine mjera iz svoje strategije za borbu protiv korupcije za razdoblje 2020.–2022.
(17)
(27)
Neovisnost, učinkovitost i kvaliteta pravosudnog sustava ključni su za privlačenje poduzeća i omogućavanje gospodarskog rasta.
I dalje su prisutne bojazni u pogledu neovisnosti pravosuđa.
Državno sudbeno vijeće i dalje se suočava s poteškoćama u uspostavljanju ravnoteže s ovlastima predsjednika Državnog ureda za sudstvo.
Pravila o izboru predsjednika Vrhovnog suda stvaraju rizik od političkog utjecaja na najviši državni sud.
Zbog nedovoljne transparentnosti programa dodjele predmeta stranke ne mogu provjeriti je li došlo do neopravdane primjene diskrecijskog prava.
Postavljena su pitanja o ulozi Ustavnog suda, koji se sastoji od članova koje bira parlament bez sudjelovanja sudaca, u preispitivanju presuda redovnih sudova.
(17) Komisija je 27. travnja Mađarskoj poslala pisanu obavijest u skladu s člankom 6. stavkom 1.
Uredbe (EU, Euratom) 2020/2092 Europskog parlamenta i Vijeća od 16. prosinca 2020.
o općem režimu uvjetovanosti za zaštitu proračuna Unije (SL L 433I, 22.12.2020., str. 1.).